**Ugovorna strana:**

Transparentnost Srbija

**Uputstvo za podnošenje projekta**

*Otvoren poziv za sub-grantove za OCD u Srbiji*

**“**

[**Nadzor nad integritetom na Zapadnom Balkanu i u Turskoj: civilno društvo u borbi protiv korupcije kroz upotrebu podataka o političkom integritetu**](https://www.transparentnost.org.rs/sr/projekti/302-integrity-watch-in-the-western-balkans-and-turkey-civil-society-combating-corruption-with-political-integrity-data)

**”**

Rok za podnošenje predloga projekta:

**25. jul 2025**

**Sadržaj**

[**1.** **UVOD** 2](#_Toc193206726)

[**2.** **OSNOVNE INFORMACIJE I SVRHA POZIVA** 3](#_Toc193206727)

[**3.** **CILJ, AKTIVNOSTI I OČEKIVANI UTICAJ** 3](#_Toc193206728)

[**4.** **DOSTUPAN BUDŽET** 5](#_Toc193206729)

[**5.** **KVALIFIKOVANOST PODNOSILACA** 5](#_Toc193206730)

[**6.** **ROKOVI** 6](#_Toc193206731)

[**7.** **NAČIN PRIJAVE** 6](#_Toc193206732)

[**7.1.** **Dokumenti za prijavu** 6](#_Toc193206733)

[**8.** **USLOVII POZIVA** 7](#_Toc193206734)

[**9.** **PROCES SELEKCIJE I KRITERIJUMI** 9](#_Toc193206735)

[**9.1.** **Početni pregled prijava** 10](#_Toc193206736)

[**9.2.** **Evaluacija i selekcija** 10](#_Toc193206737)

[**9.3.** **Obaveštenje podnosilaca prijave** 11](#_Toc193206738)

[**10.** **MENTORSTVO I IZVEŠTAVANJE** 12](#_Toc193206739)

# **UVOD**

Projekat „[Nadzor nad integritetom na Zapadnom Balkanu i u Turskoj: civilno društvo u borbi protiv korupcije kroz upotrebu podataka o političkom integritetu](https://www.transparentnost.org.rs/sr/projekti/302-integrity-watch-in-the-western-balkans-and-turkey-civil-society-combating-corruption-with-political-integrity-data)“ (u daljem tekstu IW WBT) finansira se u okviru EU programa za civilno društvo i medije u korist Zapadnog Balkana i Turske za 2021-2023. Reč je o trogodišnjem projektu koju finansira Evropska komisija od marta 2023. do februara 2026 (IPA/2022/440-922).

# **OSNOVNE INFORMACIJE I SVRHA POZIVA**

Ovaj otvoreni poziv je pokrenut u okviru Integrity Watch-a projekta koji se sprovodi na teritoriji Kosova, Severne Makedonije, Bosne i Hercegovine, Srbije i Turske. To je regionalna inicijativa u oblasti političkog integriteta koju vodi Kosovski demokratski institut – Transparency International Kosova u partnerstvu sa Transparency International sekretarijatom sa sedištem u Nemačkoj, Transparency International u Bosni i Hercegovini, Transparency International Makedonija, Transparentnost Srbija i Transparency International Turska koji čine konzorcijum Integrity Watch.

Regionalne inicijative za borbu protiv korupcije koje predvodi civilno društvo identifikovale su slabosti sistema političkog integriteta kao ključni korupcijski izazov širom regiona Zapadnog Balkana i Turske. Glavne slabosti otvaraju prostor posebnim interesnim grupama poput organizovanog kriminala, korumpiranog biznisa ili korumpiranih političara da preuzmu mehanizme za (i) pristup moći (izbore i imenovanja), (ii) donošenje odluka („zakone po meri” i javno ugovaranje) i (iii) pravosuđe. Nedostatak podataka ili nedovoljna upotreba informacija o tome ko finansira politiku, ko utiče na donošenje zakona i kako se dodeljuju javni resursi, u kombinaciji sa slabom saradnjom između reformski orijentisanih aktera u zemlji i celom regionu, sprečava uspostavljanje odgovornosti, sprečava otkrivanje slučajeva zloupotrebe i direktno doprinosi visokom nivou političke korupcije. Korupcija u politici dovodi do erozije poverenja građana u procese donošenja odluka, usled nedostatka adekvatnih mehanizama za pozivanje političara na odgovornost u vezi sa pitanjima političkog integriteta.

S ciljem da osnaži građane i aktere civilnog društva na Zapadnom Balkanu (Bosna i Hercegovina, Kosovo, Severna Makedonija i Srbija) i Turskoj da pozivaju nosioce političkih funkcija na odgovornost, IW WBT je fokusiran na tri najrelevantnije oblasti za borbu protiv korupcije i politički integritet u regionu: netransparentnost političkog finansiranja, nedozvoljeni uticaj u donošenju zakona, i favoritizam u javnom ugovaranju. Koristeći otvorene podatke o transparentnosti i odgovornosti, program nastoji ojačati integritet u političkom finansiranju, donošenju zakonodavnih odluka i raspodeli javnih resursa, boriti se protiv političke korupcije angažovanjem ključnih aktera civilnog društva i nadzornih institucija i promovisati demokratsko upravljanje i angažman građana. Direktno promoviše međusobni angažman aktera civilnog društva i ključnih kontrolnih institucija, organa za sprovođenje zakona i donosioca odluka kako bi i) unapredili kapacitete državnih organa, civilnog društva i medija da identifikuju i spreče rizike političke korupcije koristeći otvorene podatke i ii) unapredili nacionalnu i prekograničnu razmenu između relevantnih aktera u državnim organima, civilnom društvu i medijima radi otkrivanja, sprečavanja i suzbijanja političke korupcije.

Ovim pozivom, Konzorcijum Integrity Watch-a želi da podstakne civilno društvo (organizacije za borbu protiv korupcije, stručnjake za analizu podataka, medije) na predloge kreativne upotrebe javno dostupnih podataka sa ciljem identifikacije rizika od političke korupcije i zagovarajem transparentnosti, odgovornosti i integriteta.

# **CILJ, AKTIVNOSTI I OČEKIVANI UTICAJ**

***Cilj poziva***

Ovaj otvoreni poziv ima za cilj da, na osnovu javno dostupnih baza podataka i drugih rezultata projekta (uključujući istraživačke [izveštaje](https://www.transparentnost.org.rs/images/dokumenti_uz_vesti/Ocena_baza_podataka_o_politi%C4%8Dkom_integritetu_u_Srbiji_-_Integrity_Watch.pdf) i [izveštaje](https://www.transparentnost.org.rs/images/Country_Regulation_Asessment.pdf) o situaciji u vezi sa propisima kojima se regulišu pitanja političkog integriteta u svakoj od pomenutih zemalja), kao i partnerstva s nadzornim institucijama i medijima doprinese otkrivanju i prevazilaženju rizika od korupcije u sledećim oblastima: finansiranju političkih aktivnosti, u procesu donošenja zakona i u javnim nabavkama.

***Aktivnosti i očekivani uticaj***

Od podnosilaca projekta se očekuje da predlože aktivnosti koje proizvode merljive rezultate, uključujući, između ostalog, objavljivanje istraživanja, akcije javnog zagovaranja, podizanje svesti građana i angažman društveno relevantnih aktera.

Od podnosilaca projekata se očekuje da pokažu konkretne rezultate u najmanje jednoj od sledećih oblasti – finansiranju političkih aktivnosti, procesu donošenja zakona i javnim nabavkama:

* **Objavljeno istraživanje:** Izveštaji, članci i drugi materijali koji identifikuju i predlažu rešenja za rizike političkog integriteta koristeći IW platformu.
* **Aktivnosti zagovaranja:** Organizovanje javnih sastanaka, konsultacija i događaja koji uključuju građane i promovišu transparentnost.
* **Uticaj na zajednicu:** Poboljšanje svesti i uključenosti građana, posebno među nedovoljno zastupljenim grupama kao što su žene, mladi i manjine.
* **Angažovanje aktera:** Uspostavljanje efikasne saradnje sa nezavisnim nadzornim institucijama i donosiocima odluka radi jačanja standarda odgovornosti i dobrog upravljanja.

Period trajanja projekata je od četiri (4) do šest (6) meseci. Sa sprovođenjem projekta se može početi najranije 1. avgusta 2025. godine, a završiti najkasnije do 31. januara 2026. godine.

Prihvatljive aktivnosti su kategorizovane na sledeći način:

**(a) Prikupljanje i prenošenje znanja**

Aktivnosti usmerene na prikupljanje i prenošenje znanja sa ciljem stvaranja osnove za zagovaranje u cilju jačanja političkog integriteta, uključujući, ali ne ograničavajući se na:

* *Priprema i izrada izveštaja, predloga javnih politika, analiza, medijskih tekstova itd. na osnovu javno dostupnih podataka;*
* *Razvijanje informativnih i edukativnih materijala kao što su infografici, leci i drugi medijski proizvodi zasnovani na podacima o političkom integritetu.*
* *Identifikovanje novih skupova podataka od značaja za politički integritet i ukrštanje skupova podataka sa ciljem otkrivanja rizika od korupcije.*

**(b) Akcije zagovaranja i vidljivosti**

Aktivnosti osmišljene da iskoriste podatke o političkom integritetu koji se generišu ili objavljuju u okviru projekta za promovisanje odgovornosti, podizanje javne svesti i jačanje standarda integriteta. Primeri uključuju:

* *Organizovanje javnih događaja, kao što su debate, forumi i panel diskusije sa zainteresovanim stranama;*
* *Omogućavanje umrežavanja i konsultacija sa relevantnim zainteresovanim stranama, uključujući kreatore politika, civilno društvo i građane, radi aktivnosti javnog zagovaranja, uključujući one koje predlažu članovi konzorcijuma u svojim nacionalnim izveštajima fokusiranim na regulativu u sferi integriteta u politici;*
* *Primena inicijativa za uključivanje građana radi podsticanja dijaloga o otvorenim podacima;*
* *Objavljivanje zagovaračkih tekstova, proizvodnja sadržaja na društvenim mrežama i drugh oblika vidljivosti kako bi se pojačao uticaj zagovaranja za jačanje političkog integriteta;*
* *Organizovanje međusektorskih radionica za jačanje saradnje između OCD, medija i institucija.*

# **RASPOLOŽIV BUDŽET**

Ukupan iznos za finansiranje ovog ciklusa sub-grantinga u Srbiji je 44.000 evra. Pozivom je predviđeno finansiranje najmanje 5 sub-grantova sa minimalnim budžetom u iznosu od 4.000 evra i maksimalnim od 12.000 evra, po sub-grantu, u zavisnosti od obima i trajanja predloženih aktivnosti.

Podnosilac ne može podneti više od 1 predloga projekta u okviru ovog poziva.

Ukupan iznos koji je dostupan kroz ovaj poziv u pet zemalja i teritorija (Kosovo, Bosna i Hercegovina, Severna Makedonija, Srbija i Turska) iznosi 220.000 evra za najmanje 25 subgrantova.

# **KVALIFIKOVANOST PODNOSILACA**

Finansijska podrška u okviru ovog poziva dodeljuje se domaćim nestranačkim i neprofitnim organizacijama civilnog društva (OCD) registrovanim u Srbiji. Pravo podnošenja projektnog predloga imaju i medijske organizacije.

Podnosioci projektnih predloga moraju ispuniti sledeće kriterijume da bi se kvalifikovali za grant:

* Pravno lice registrovano u periodu najmanje tri (3) godine pre datuma raspisivanja ovog poziva;
* Osnovani u Srbiji;

Od podnosilaca koji ispunjavaju uslove se očekuje da pokažu svoju sposobnost da odgovorno upravljaju projektima i da značajno doprinesu ciljevima programa kroz dobro osmišljene i usklađene projektne predloge.

Ohrabrujemo da se prijave lokalne organizacije i organizacije koje rade sa nedovoljno zastupljenim društvenim grupama kao što su mladi, žene, LGBTI+ ili etničke manjine.

Da bi se kvalifikovale za finansijsku podršku, prijave moraju da ispunjavaju sledeće kriterijume:

* **Lokacija:** Predložene aktivnosti se sprovode u Srbiji.
* **Usklađenost sa projektnim ciljevima:** Predlozi moraju direktno doprineti ciljevima IW WBT projekta, fokusirajući se na transparentnost, odgovornost, borbu protiv korupcije i promovisanje dobrog upravljanja.
* **Zahtevi u pogledu kapaciteta:** Podnosioci moraju pokazati svoje organizacione kapacitete za efikasno upravljanje sub-grantom, uključujući finansijsko upravljanje, implementaciju projekta i izveštavanje.
* **Direktna odgovornost:** Podnosilac prijave mora biti direktno odgovoran za pripremu i upravljanje projektom, a ne kao posrednik.

# **ROKOVI**

* Objava poziva: **17. jun 2025.**
* Informativna sesija: **30. jun 2025.**
* Rok za podnošenje prijava: **25. jul 2025.**
* Selekcija: **25. jul – 7. avg 2025.**
* Objavljivanje rezultata: **8. jul 2025.**
* Sprovođenje projekta: **11. avg 2025 – 11. jan 2026.**

***Napomena: Rokovi su informativnog karaktera i podložni promenama.***

# **NAČIN PRIJAVE**

Organizacije civilnog društva (OCD) koje se prijavljuju za sub-grantove moraju ispuniti kriterijume kvalifikovanosti, odgovoriti na ciljeve poziva i pažljivo pratiti proces prijave.

Rok za podnošenje prijava je 25. jul 2025. u 23:59 časova po lokalnom vremenu u Srbiji. Projektni predlog sa pratećom dokumentacijom mora biti dostavljen na engleskom ili srpskom jeziku u elektronskom formatu na sledeću e-adresu: [ts@transparentnost.org.rs](mailto:ts@transparentnost.org.rs).

Prijave primljene nakon isteka roka neće biti razmatrane i biće odbijene.

Kako bi se osigurala jasnoća, konzistentnost i uporedivost pri ocenjivanju predloga, sve organizacije koje se prijavljuju moraju koristiti standardne obrasce koji su dostavljeni. Ovi dokumenti pomažu podnosiocima projekata da prezentuju svoje ideje i potrebe na strukturiran način i olakšavaju pregled evaluatorima.

Upotreba ovih standardnih obrazaca osigurava transparentan i jednak proces za sve podnosioce. Podnosioci moraju ispuniti dostavljene obrasce bez unošenja promena u njihovu strukturu ili sadržaj. Popunjenu dokumentaciju potrebno je dostaviti u navedenim rokovima, prema uputstvu za prijavu za poziv.

## **Dokumenti za prijavu**

Podnosioci moraju dostaviti sledeću dokumentaciju za prijavu:

* Aneks A: Obrazac prijave;
* Aneks B: Obrazac budžeta;
* Potvrda o registraciji NVO iz APR.

1. **Aneks A: Obrazac prijave**

Sadržaj: Ovaj obrazac uključuje rubrike za predstavljanje:

* Cilja projekta;
* Očekivanih rezultata;
* Ključnih aktivnosti i vremenskog okvira;
* Usklađenosti sa ciljevima poziva.

**Značaj:** Obezbeđujestandardizovan prikaz podataka koji pojednostavljuje ocenjivanje.

1. **Aneks B: Obrazac budžeta**

Sadržaj: Ovaj obrazac zahteva od podnosilaca da dostave detaljan proračun predloženih troškova, uključujući:

* Troškove za specifične aktivnosti;
* Administrativne i operativne troškove;
* Sufinansiranje (ukoliko je primenjivo).

Obrazac budžeta (Aneks B) mora biti pripremljen i segmentiran na sljedeći način:

1. Podnosioci zahteva su dužni da izdvoje najmanje 60% ukupnog predloženog budžeta za direktne projektne aktivnosti (troškove aktivnosti), uključujući implementaciju projekta, događaje, materijale, putne i druge srodne troškove.
2. Do 40% ukupnog budžeta može se izdvojiti za troškove ljudskih resursa (npr. plate, dnevnice) i administrativne troškove neophodne za efikasno upravljanje projektima i administraciju.

**Značaj:** Pomaže u proceni finansijske održivosti i usklađenosti budžeta sa ciljevima i očekivanim rezultatima projekta.

# **USLOVI POZIVA**

Sledeće intervencije i aktivnosti će biti podržane u okviru ovog programa:

* **Relevantnost za ciljeve projekta:** Aktivnosti i troškovi moraju biti direktno usklađeni sa opštim ciljevima i ciljevima projekta. Oni bi trebali doprineti postizanju planiranih rezultata i ishoda intervencije**.**
* **Rezultat projekta:** Aktivnosti moraju doprineti postizanju rezultata u okviru opšteg cilja programa. Svi troškovi moraju biti direktno povezani sa izvođenjem odobrenih aktivnosti**.**
* **Isplativost i opravdanost:** Troškovi treba da budu razumni, opravdani i proporcionalni očekivanim rezultatima. U upravljanju budžetom treba se rukovoditi principima efikasnog finansijskog upravljanja kako bi se osiguralo da se sredstva koriste efikasno**.**
* **Usklađenost sa zakonskim i regulatornim okvirom:** Sve aktivnosti i troškovi moraju biti u skladu sa važećim zakonima, propisima i fiskalnim zahtevima na snazi, uključujući poresko zakonodavstvo, i moraju biti potkrepljeni odgovarajućom dokumentacijom**.**
* **Usklađenost sa odobrenim budžetom:** Aktivnosti i troškovi moraju biti u skladu sa predviđenim i odobrenim budžetom projekta**.**
* **Mogućnost praćenja troškova i transparentnost:** Praćenje svih aktivnosti i troškova kroz odgovarajuću dokumentaciju, uključujući račune, ugovore i finansijske izveštaje, mora biti moguće kako bi se osigurala transparentnost i odgovornost.

Sledeće intervencije i aktivnosti neće biti podržane u okviru ovog programa:

* **Aktivnosti koje se direktno odnose na političke stranke:** Aktivnosti usmerene na podršku političkim strankama ili direktno povezane sa njihovim izbornim aktivnostima neće se razmatrati za finansiranje**.**
* **Podrška kandidatima i izborne kampanje:** Neprihvatljive su intervencije koje podržavaju kandidate za političke izbore ili su direktno povezane sa izbornim kampanjama**.**
* **Aktivnosti suprotne osnovnim vrednostima EU:** Aktivnosti koje su u suprotnosti sa osnovnim vrednostima Evropske Unije, kao što su demokratija, vladavina prava i ljudska prava, neće biti podržane**.**
* **Kapitalne investicije:** Podrška kapitalnim investicijama, kao što je izgradnja infrastrukture i bitnih alata za organizaciju, biće isključena iz ovog programa**.**
* **Aktivnosti usmerene isključivo na pripremni rad i studije: projektni predlozi** koji se prvenstveno ili isključivo sastoje od pripremnih radova i/ili preliminarnih studija neće biti podržani.

***Prihvatljivi troškovi:***

Prihvatljivi troškovi predstavljaju one troškove koji direktno doprinose uspešnoj implementaciji projekta i usklađeni su sa postavljenim ciljevima i zadacima. Razumevanje neprihvatljivih troškova je jednako važno, jer sprečava loše upravljanje ili zloupotrebu sredstava koja bi mogla rezultirati kaznama ili odbijanjem zahteva za nadoknadu. Jasnim identifikovanjem obe kategorije, podnosioci mogu osigurati usklađenost sa finansijskim smernicama, izbeći nepotrebne komplikacije i očuvati integritet projekta.

Da bi bili prihvatljivi, troškovi moraju ispunjavati sledeće kriterijume:

* **Potreba za implementacijom i postizanjem rezultata:** Troškovi moraju biti suštinski za implementaciju i postizanje očekivanih rezultata u projektu. To znači da treba da budu direktno povezani sa aktivnostima projekta i njegovim ciljevima**.**
* **Razumnost i opravdanost troškova:** Troškovi moraju biti razumni i opravdani u odnosu na ciljeve projekta. Ovo uključuje dobro finansijsko upravljanje, korišćenje najbolje tržišne prakse i osiguranje troškovne efikasnosti, što znači da troškovi trebaju biti primereni i uravnoteženi u odnosu na planirani ishod**.**
* **Usklađenost sa poreskim zakonodavstvom:** Troškovi moraju biti u skladu sa poreskim propisima Srbije, a korisnici grantova moraju se pridržavati relevantnih poreskih obaveza, uključujući registraciju i plaćanje poreza za bilo koju aktivnost koja ima fiskalne implikacije**.**
* **Troškovi nastali tokom perioda implementacije granta:** Troškovi moraju nastati tokom perioda implementacije sub-granta i biti povezani sa aktivnostima uključenim u odobreni projekat**.**
* **Odobreni budžet:** troškovi moraju biti odobreni u budžetu projekta od strane relevantnog rukovodstva programa**.**
* **Identifikacija i mogućnost praćenja:** Troškovi moraju biti prepoznatljivi i praćenje putem pratećih dokumenata, kao što su fakture, ugovori i drugi finansijski izveštaji koje mogu proveriti revizori ili relevantni organi, mora biti omogućeno.

***Neprihvatljivi troškovi:***

* **Usluge, kao što je tehnička pomoć:** Aktivnosti koje nude samo podršku tipa usluge, kao što je tehnička pomoć, bez jasne namene ili koristi za građane, nisu prihvatljive.
* **Kampanje podizanja svesti bez naknadnih akcija:** Kampanje podizanja svesti koje ne uključuju jasne naknadne korake za implementaciju ili promenu stavova i ponašanja biće isključene.
* **Aktivnosti koje zavise od odobrenja trećih strana na više nivoa:** Neće biti podržane intervencije koje zavise od odobrenja ili ovlašćenja trećih strana i predstavljaju visok rizik od neuspeha ili nemogućnosti postizanja konkretnih rezultata.
* **Sub-grantovi za treće strane:** Finansijska podrška u obliku sub-grantova za treće strane neće biti prihvaćena, osim kada ukoliko sve povezane troškove nadoknadi podnosilac projekta iz sopstvenih sredstava.
* **Stipendije:** Stipendije za pojedince neće biti podržane u okviru ovog programa.
* **Aktivnosti koje generišu profit:** Projekti koji prvenstveno imaju za cilj generisanje profita za podnosioca prijave ili treća lica su neprihvatljivi.
* **Otplata duga:** Upotreba sredstava za otplatu postojećih dugova ili pokriće plaćanja kamata nije dozvoljena.
* **Verske aktivnosti ili aktivnosti zasnovane na veri:** Projekti koji promovišu određena verska uverenja ili prakse su isključeni.
* **Retroaktivno finansiranje:** Aktivnosti koje su već završene ili troškovi nastali pre sporazuma o sub-grantu nisu prihvatljivi za finansiranje.
* **Administrativne kazne:** Troškovi koji se odnose na novčane kazne, kazne ili pravne sporove generalno su neprihvatljivi.
* **Troškovi zabave:** Troškovi zabave, gostoprimstva ili poklona nisu pokriveni.
* **Sticanje zemljišta:** Kupovina zemljišta ili nekretnina je isključena iz prihvatljivih aktivnosti.
* **Aktivnosti van delokruga programa:** Projekti koji nisu u skladu sa specifičnim ciljevima i prioritetima programa finansiranja su neprihvatljivi.
* **Plate i naknade za pojedince i neregistrovane inicijative:** Troškovi za plate i naknade za pojedince ili organizacije i inicijative koje nisu zvanično registrovane ili priznate kao pravna lica smatraće se nepodobnim.
* **Carinske i uvozne dažbine:** Carine i uvozne takse za robu i usluge vezane za projektne aktivnosti smatraće se neprihvatljivim troškovima.
* **Plaćanje dugova ili gubitaka:** Troškovi plaćanja duga ili gubitaka koji su neopravdani ili nisu direktno povezani sa projektnim aktivnostima biće isključeni.
* **Porez na dodatu vrednost (PDV):** Troškovi PDV-a su neprihvatljivi, osim u slučajevima kada PDV pokriva drugi donator ili ga poreski organi refundiraju.
* **Isplata zajma i kamata:** Plaćanja zajmova i kamata, osim onih koji se direktno odnose na projektne aktivnosti, neće biti podržana.
* **Provizije za menjanje valuta:** Troškovi naknada za menjanje valuta smatraće se neprihvatljivim, osim ako nisu direktno povezani sa projektnim aktivnostima.
* **Amortizacija opreme:** Amortizacija opreme i ostalih sredstava biće isključena iz prihvatljivih troškova.
* **Kupovina zemljišta ili nepokretnosti:** Kupovina zemljišta ili nekretnina, osim ako nije direktno povezana s ciljevima projekta i nije odobrena kao prihvatljiv trošak, smatraće se neprihvatljivom.
* **Kupovina vozila ili generatora:** Kupovina vozila i generatora biće isključena iz prihvatljivih troškova, osim ako su neophodni i opravdani za sprovođenje projektnih aktivnosti.
* **Troškovi obuhvaćeni drugim donatorima:** Troškovi koji su pokriveni od strane drugih donatora ili drugih aktivnosti biće isključeni iz finansijske podrške.
* **Zajmovi trećim stranama:** Davanje zajmova trećim stranama nije prihvatljivo, osim ako su direktno povezani sa projektnim aktivnostima i ako su odobreni kao prihvatljivi troškovi od strane nadležnih organa.

# **PROCES SELEKCIJE I KRITERIJUMI**

Ovaj odeljak opisuje strukturirani proces za selekciju potencijalnih dobitnika sub-granta, osiguravajući transparentnost i inkluzivnost. Ova faza ima za cilj da osigura transparentan i sveobuhvatan proces, podstičući široko učešće i kvalitetnu pripremu prijave. Ovakav strukturirani pristup osigurava da su prijave potpune, usklađene sa ciljevima poziva i ispunjavaju potrebne zakonske i finansijske kriterijume.

Nakon objave poziva za podnošenje projekata biće održana informativna sesija na kojoj će biti odgovoreno na pitanja zainteresovanih organizacija. Informativna sesija će se održati online **30. juna 2025**. Sva pitanja i odgovori tokom ove sesije biće objavljeni na sledećoj [internet stranici](https://www.transparentnost.org.rs/sr/projekti/302-integrity-watch-in-the-western-balkans-and-turkey-civil-society-combating-corruption-with-political-integrity-data).

Selekcija će se vršiti u skladu sa sledećim principima:

1. **Jednak tretman i nediskriminacija:**

* Svi kandidati će biti tretirani jednako, bez diskriminacije. Kriterijumi ocenjivanja će se primenjivati ​​dosledno kako bi se osigurao pravičan tretman i jednaki uslovi za sve kandidate.

1. **Transparentnost:**

* Kriterijumi za selekciju i odluke biće jasno predočeni kandidatima. Ovo osigurava da su kandidati u potpunosti informisani o procesu selekcije i razlozima za prihvatanje ili odbijanje predloga.

1. **Dobro finansijsko upravljanje i ograničenja troškova:**

* Ključno je da se svim projektima upravlja uz dobru finansijsku praksu i da budu u skladu sa ograničenjem budžeta od 12.000 evra po projektu. Ovo ograničenje budžeta osigurava da su troškovi projekta opravdani i razumni u odnosu na ciljeve i očekivane rezultate.

1. **Sprečavanje sukoba interesa:**

* Svi evaluatori će potpisati izjave o sukobu interesa kako bi osigurali nepristrasno donošenje odluka zasnovano isključivo na zaslugama, bez uticaja ličnih ili spoljnih interesa.

## **Početni pregled prijava**

Sve prijave se evaluiraju tokom ove faze kako bi se utvrdilo da li su ispunjeni sledeći kriterijumi, odnosno podneti adekvatni dokumenti:

* Svi administrativni i tehnički zahtevi navedeni u Aneks A: Obrazac za prijavu (pogledati tačke od 1- 4 u obrascu);
* Obavezni dokumenti (Aneks A: Obrazac za prijavu, Aneks B: Obrazac budžeta i potvrda o registraciji NVO);
* Traženi iznos (veličina sub-granta može biti između minimalno 4.000 evra i maksimalno 12.000 evra);
* Trajanje granta (Period implementacije može biti između četiri (4) i maksimalno šest (6) meseci. Implementacija projekata mora početi najranije 1. avgusta 2025. godine i mora biti završena najkasnije do 31. januara 2026. godine).

Prijave koje ne ispunjavaju navedene kriterije biće automatski odbijene. Rezultati u vezi sa ispunjavanjem administrativnih kriterijuma biće saopšteni svakom podnosiocu prijave u pisanoj formi.

## **Evaluacija i selekcija**

Projektni predlozi koji ispune kriterijume iz početnog pregleda prijava, ućiće u narednu fazu evaluacije. Proces evaluacije i selekcije će voditi komisija za selekciju, sastavljena od predstavnika partnerskih organizacija na projektu, sa jasno definisanim ulogama na osnovu njihove stručnosti. Predlozi će se ocenjivati ​​na osnovu njihove usklađenosti sa strateškim ciljevima IW WBT programa.

***Kriterijumi i ponderi evaluacije:***

1. **Relevantnost ciljeva poziva (40%)**:

* Ovaj kriterijum ocenjuje koliko je predlog usklađen sa ciljevima postavljenim u pozivu za podnošenje prijava. Predlozi će se ocenjivati ​​na osnovu njihove relevantnosti za prioritete navedene u pozivu i njihovog potencijala da doprinesu postizanju ciljeva iz projektnog predloga.

1. **Organizacioni kapaciteti za implementaciju projekta (30%)**:

* Ovaj kriterijum ocenjuje tehničke i finansijske kapacitete kandidata. Razmatraće se iskustvo organizacije u implementaciji sličnih projekata i raspoloživi resursi kako bi se osigurala uspešna realizacija projekta. Kandidati sa dokazanim iskustvom u uspešnoj implementaciji i upravljanju projektima biće ocenjeni povoljno.

1. **Održivost intervencije (10%)**:

* Ovaj kriterijum ocenjuje održivost rezultata projekta nakon njegovog završetka. Projekti bi trebali imati dugoročan uticaj i dati rezultate koji će ostati održivi nakon završetka perioda finansiranja, uključujući kontinuirano upravljanje i praćenje projektnih aktivnosti.

1. **Budžetska efikasnost (20%):**

* Ovaj kriterijum ocenjuje da li su predloženi troškovi razumni i opravdani u odnosu na ciljeve projekta. Evaluacija uključuje detaljnu analizu predloženih troškova i da li su neophodni i primereni za postizanje željenih rezultata. Efikasna upotreba resursa je ključni faktor za uspešan projekat.

**Da bi se kvalifikovali za finansiranje, kandidati moraju postići minimalno 81 bod od mogućih 100, sa najmanje 50% u svakoj od četiri glavne kategorije evaluacije.**

Konačan broj odabranih prijava zavisiće od raspoloživosti sredstava i može varirati u zavisnosti od konkurentnosti i kvaliteta podnesenih prijava.

## **Obaveštavanje podnosilaca projektnih predloga**

Rezultati evaluacije i konačne selekcije biće saopšteni svim kandidatima. Ove informacije će uključiti rezultate evaluacije za svaku kategoriju i obavestiti kandidate o konačnim odlukama o selekciji. Konačna odluka o selekciji je nepromenljiva i na nju se podnosioci ne mogu žaliti.

**Rezime**: Ovaj proces evaluacije i selekcije pruža važnu priliku za organizacije koje apliciraju za finansijsku podršku i osmišljen je tako da osigura da samo najsnažniji i održivi projektni predlozi budu odabrani za finansiranje. Proces je pošten, transparentan i zasnovan na jasnim i merljivim kriterijumima kako bi se osiguralo da se sredstva koriste efikasno i pravično.

# **MENTORSTVO I IZVEŠTAVANJE**

Integrity Watch konzorcijum će pružati mentorsku podršku tokom trajanja projekta, posebno u upravljanju projektima i finansijama, obezbeđivanju vidljivosti i praćenja tokom implementacije odabranih projekata. Konzorcijum će organizovati posete lokacijama, intervjue ili zajedničke sastanke sa organizacijama kojima su dodeljeni sub-grantovi, tokom implementacije projekata, kako bi podržao njihove aktivnosti i pratio rezultate.

Svaki dobitnik sub-granta je dužan da podnosi narativne i finansijske izveštaje na mesečnoj osnovi. Konačni izveštaj o realizaciji projekta biće dostavljen najkasnije mesec dana nakon završetka projekta. Tačni datumi izveštajnih perioda će biti navedeni u ugovoru.